คือผมมีอาการเจ็บหน้าอกด้านซ้ายตอนอยู่นิ่งๆไม่ได้ทำอะไรเจ็บไม่ถึง 30 วินาทีอาการก็ไม่ได้เจ็บจี๊ดเจ็บเเบบปกติเเล้วก็หายเป็นมาเรื่อยๆประมาณ3-4วันคือผมอยากรู้ว่าผมมีโอกาสเป็นโรคหัวใจไหมครับเเล้วถ้าไม่ได้เป็นโรคหัวใจผมจะเป็นอะไรครับ ผมเครียดมากเลยครับกลัวจะเป็นโรคหัวใจ
สวัสดีค่ะ อาการเจ็บที่หน้าอกด้านซ้ายอาจมีสาเหตุมาจาก กล้ามเนื้อบริเวณอกอักเสบ มักสัมพันธ์กับท่าทาง การขยับ มีจุดกดเจ็บชัดเจน เป็นมากตอนขยับได้ สาเหตุอื่นๆเช่น การมีกล้ามเนื้อหัวใจขาดเลือด มักเจ็บตรงด้านอกซ้ายตื้อๆเหมือนมีของหนักมาทับ เป็นมากตอนออกแรงได้ อาจมีใจสั่น เหงื่อแตก ปวดร้าวไปกรามหรือแขนได้ อาจมีโรคประจำตัวที่เกี่ยวกับหลอดเลือดเช่นความดันสูง ไขมันสูงที่เป็นมานานควบคุมได้ไม่ดีมาก่อน จึงพบได้ในคนอายุน้อย หรืออาจเป็นจากภาวะกรดไหลย้อนก็ได้เช่นกันการดูแลตัวเองเบื้องต้น หลีกเลี่ยงการทำงานหรือยกของหนัก ดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมงดังที่กล่าวไปว่าโอกาสเป็นเกี่ยวกับโรคหัวใจในคนอายุน้อยไม่มีโรคประจำตัวนั้นมีได้น้อยค่ะ แต่ให้สังเกตอาการ หากเจ็บหน้าอกมากขึ้นเรื่อยๆ ลักษณะคล้ายการเจ็บจากหัวใจขาดเลือดดังกล่าวไป ให้รีบไปพบแพทย์